Hrvatski sabor
20040323

Postojeći još uvijek važeći zakon propisuje umanjenje znači osobnih invalidnina, kod ortopedskih dodataka također se vrše neke izmjene, kod naknade za njegu i pomoć druge osobe ukoliko nečiji ratni put ne dokazuje da je do ranjavanja došlo na bojišnici već kako je to netko cinično primijetio jurišom na mirne krovove, iako je jasno da ako je netko stradao u transportu s ratišta na ratište, vi ste stradali u obavljanju zadatka obrane i jasno je da se u nešto takvo nije smjelo dirati, a što između ostaloga pokazuje i prije citirane presude Upravnog suda. Prevođenjem invalidskih prava prema nekim podacima koje sam ja uspio, do kojih sam uspio doći u medijima, podvrgnuto je oko 4.600 branitelja, a za 1.600 branitelja ta prava su u cijelosti ukinuta ili smanjena. Sada se najavljuje da će se ovo prevođenje obustaviti i to u cijelosti. Sve u svemu nakon kontraverznog preispitivanja invalidnina sada je pred nama isto tako kontraverzni zakon koji reviziju u cijelosti obustavlja. Zakon će ja sam u to uvjeren podržati braniteljske udruge u dijelu nazovimo to tako vraćanja stečenih prava.